Ego Maria Trecensium comitissa notum facio tam presentibus quam futuris quod dominus meus comes Henricus pro remedio anime sue ecclesie Cisterciensi XX libras annui redditus in pedagio pontium ad procurandos abbates qui generali capitulo Cisterciensi interfuerint dedit et assignavit ita quod quicumque pedagium illud tenuerit X libras in festo sancti Petri intrante augusto et X libras XVo post Penthecosten. Nuncio predicte ecclesie persolvet. Et ut hoc firmum teneatur sigilli sui inpressione firmavit. Ego etiam et Henricus filius meus hoc laudavimus et concessimus. Huius rei testes sunt : dominus Nevelo, Reinaldus Baeto, Leonius de Bretis, Herbertus Greslet abbas de Ripatorio, frater Climannus. Actum apud Trecas Verbi Incarnati Mo Co LXXIXo. Data per manum magistri Odonis.